
రామ్గోపాల్ వర్మ.. సినిమాలు ఏ స్థాయిలో ఉంటాయో చెప్పనవసరం లేదు. ఇటీవలి కాలంలో ఆయన తీసిన పలు చిన్న చిన్న సినిమాల సంగతి పక్కన పెడితే.. ఆయన సీరియస్గా తీసే సినిమాలు ప్రేక్షకులను కచ్చితంగా అలరిస్తాయనడంలో సందేహం లేదు. తొలి సినిమా శివ మొదలు ఇటీవల తీసిన బయోపిక్లు ముంబైపై దాడి, వీరప్పన్, వంగవీటి వరకు ప్రతి సినిమా హిట్గానే నిలిచింది. ఈ వరుసలో ఆయన చేస్తున్న చిత్రం సర్కార్ 3. ఆ సినిమా తరువాత వర్మ దర్శకత్వంలో రాబోతున్న చిత్రం ‘న్యూక్లియర్’. కేవలం ఆంగ్లంలోనే నిర్మాణమవబోతున్న ఈ సినిమాను దాదాపు రూ.340కోట్ల బడ్జెట్లో రూపొందనుంది. మూడో ప్రపంచ యుద్ధం వస్తే.. ఎలా ఉంటుంది అనే అంచనాతో తెరకెక్కనున్న ఈ సినిమా కథ గురించి వర్మ ప్రకటించాడు. ‘ఉగ్రవాదం నేపథ్యంలో సాగే కథ ఇది. కొందరు వ్యక్తులు కశ్మీర్ను పాక్లో కలపాలనే డిమాండ్తో ముంబయిలో ఒక అణుబాంబు పెడతారు. నిర్దిష్ట సమయంలోపు దాన్ని నిర్వీర్యం చేయకపోతే భారీ నష్టం జరగడమే కాక, మూడో ప్రపంచ యుద్ధం కూడా జరిగా ప్రమాదం ఉంది. దీంతో ఆ బాంబును నిర్వీర్యం చేయడానికి శతవిధాల ప్రయత్నిస్తున్న భారత్ అధికారులు పాక్ తోడ్పాటునందించాలని కోరుతారు. దీనికి పాక్ నిరాకరిస్తుంది. దీంతో రంగంలోకి దిగిన అమెరికా పాక్, భారత్ ప్రభుత్వాలను ఒప్పించి.. తన బలగాలను మోహరించి దాన్ని నిర్వీర్యం చేసే పనిలో పడుతుంది. ఈ ప్రయాణంలో ఏం జరిగిదన్నదే కథ’ అని వర్మ వివరించాడు. కథ ప్లాట్ వింటేనే ఆసక్తి ఆకాశాన్ని తాకుతుండడంతో దీన్ని తెరపై ఆవిష్కరిస్తే ఎలా ఉంటుందో, అది కూడా రామ్ గోపాల్ వర్మలాంటి దర్శకుడు దీన్ని తెరకెక్కిస్తే.. అది బ్లాక్ బస్టర్ కావడం ఖాయం అని చెప్పుకుంటున్నారు అభిమానులు.

ramgopal varma.. cinimaalu e sthaayilo untayo cheppanavasaram ledu. iteevali kaalamlo aayana teesina palu chinna chinna cinimala sangati pakkana pedithe.. aayana seeriyasga teese cinimaalu prekshakulanu kachitamgaa alaristaayanadamlo sandeham ledu. toli sinima shiva modalu iteevala teesina bayopiklu mumbaipai daadi, veerappan, vangaveeti varaku prati sinima hitgane nilichindi. ee varusalo aayana chestunna chitram sarkar 3. aa sinima taruvaata varma darsakatvamlo rabotunna chitram ‘neuclier’. kevalam aanglamlone nirmaanamavabotunna ee sinimaanu daadaapu roo.340kotla badjetlo roopondanundi. moodo prapancha yuddham vaste.. ela untundi ane anchanaatho terakekkanunna ee sinima katha gurinchi varma prakatinchaadu. ‘ugravaadam nepathyamlo saage katha idhi. kondaru vyaktulu kashmeernu paaklo kalapalane demandtho mumbayilo oka anubambu pedataaru. nirdishta samayamlopu daanni nirveeryam cheyakapothe bhari nashtam jaragadame kaaka, moodo prapancha yuddham kuudaa jariga pramaadam undi. deentho aa bambunu nirveeryam cheyadaaniki satavidhaala prayatnistunna bharat adhikaarulu pak todpaatunandinchaalani korutaru. deeniki pak niraakaristundi. deentho rangamloki digina america pak, bharat prabhutvaalanu oppinchi.. tana balagaalanu moharinchi daanni nirveeryam chese panilo padutundi. ee prayaanamlo yem jarigidannade katha’ ani varma vivarinchaadu. katha plat vintene aasakti aakaasaanni taakutundadamto deenni terapai aavishkariste ela untundo, adhi kuudaa ram gopal varmalanti darsakudu deenni terakekkiste.. adhi black buster kaavadam khayam ani cheppukuntunnaru abhimaanulu.